
Imaginea atașată articolului de față este una extrem de relevantă pentru discuţia de azi. Ce ne arată? Este 
pentru prima dată în istorie când randamentul datoriei americane este mai mare decât cel al randamentului 
datoriei statelor emergente. Care e semnificaţia e simplu de înţeles: pentru un investitor, datoria țărilor 
emergente este mai puţin riscantă decât datoria americană. Asta în ciuda rating-urilor contrafăcute ale marilor 
agenţii globale care, în realitate, sunt 100% americane. E fractură teribilă! 

Partea și mai interesantă a poveștii e legată de rezultatul net al așa-numitei Bidenomics, politica economică a 
actualei administrații americane. Cum suntem contemporanii uneia dintre cele mai mari falsificări a datelor 
economice din istorie, partea cu adevărat interesantă e dată de faptul că minciuna nu mai poate fi ascunsă. 
De exemplu, Administraţia SUA s-a lăudat cu creșterea PIB-ului în trimestrul 3 cu 414 mld. $. Doar că acelei 
creșteri economice îi corespunde o creștere a datoriei de 1.3 tin. $, SUA ajungând la o valoare record de 34 
tin. ŞI!!! Dacă ai învârtit vreodată bani la viaţa ta, înţelegi cu exactitate ceea ce am spus în fraza anterioară. 

The yield on investment-grade EM sovereign debt is now lower than USTs 

Culmea culmilor, lovitura de graţie pentru administrația Biden nu vine de la dușmanii săi, ci de la prietenii cei 
mai intimi ai democraților, globaliștii. Pur și simplu nu mi-a venit să cred ochilor când am citit articolul lui 
Gordon Brown, publicat luna trecută în Foreign Policy. Din poziţia sa de diplomat internaţional(a se citi agent 
globalist de influenţă), fostul premier britanic şterge pe jos cu politica Administraţiei Biden, semnalându-le 
americanilor că vremea lor a trecut și introducând triumfal teoria multilateranismului. la citiți mai jos un 
fragment: 


Statele Unite, liderul incontestabil al instituțiilor globale vechi de 
aproape 80 de ani, concepute pentru a spori cooperarea 
internațională, par să se absenteze de la o dezbatere serioasă despre 
relevanţa și potenţiala reformă a acestora. lar pe măsură ce războaiele 
comerciale devin războaie tehnologice și războaie de capital, 
amenințând să degenereze și mai mult într-un nou tip de război rece 
economic marcat de sisteme globale concurente, America, cea care a 

fost, în general, multilateralistă într-o lume unipolară este mai aproape 
de unilateralism într-o lume multipolară. 


Înțelegeți situația? Gordon Brown îi trage de urechi pe americani deoarece ei sunt cei care se agaţă de 
statutul unipolar în condiţiile în care realitatea lumii este una multipolară. Tragic, nu-i așa? Fragmentul următor, 
însă, arată cu precizie cu ce tabără joacă globaliștii: 


O navă aflată pe mări furtunoase are nevoie de ancore stabile, iar 
astăzi acestea nu există. Lumea obișnuia să fie ancorată de 
hegemonia SUA. Acele zile unipolare au trecut acum în urmă. Dar 


ancoră multipolară. Această ancoră — și stabilitatea pe care o oferă — 
trebuie să fie construite pe instituţii multilaterale reformate. Într-adevăr, 
o astfel de revizuire a arhitecturii globale este singura modalitate de a 
repara o ordine liberală globală care acum nu este nici globală, nici 
liberală, nici ordonată — și de a depăși o recesiune geopolitică care ne- 
a oferit un tărâm global al nimănui de spații neguvernate. 


De fapt, în paragraful citat Gordon Brown le transmite americanilor că toată structura internaţională de 
înțelegeri este pe cale să pice, iar în locul acesteia trebuie pus altceva, o altă înțelegere. Aici Brown vorbește 
despre reforme așa cum Gorbaciov vorbea despre Perestroika, și știți bine ce-a iești din acea restructurare. 
Tonul general al articolului este unul în care Gordon Brown ordonă Americii să preia frâiele multilateranismului, 
cu alte cuvinte să renunţe la statutul său pe care să-l sacrifice pe altarul globalismului multipolar. Și abia de 
aici înțelegem disperarea globaliștilor adevăraţi. Ei joacă acum în tabăra dominată de China deoarece știu că 
aceea e direcţia. A paria pe SUA e ca și cum ai paria pe un cal mort. Problema lor este că toate activele pe 
care le dețin(sau marea majoritate a acestora) sunt legate de actualul sistem hegemonic al SUA, iar în cazul 
în care SUA pierde — previzibil! — bătălia, la fel de transparent le dispare și lor puterea. Ceea ce spune Gordon 
Brown este că a venit momentul ca SUA să se sacrifice pentru a se mai salva ceea ce e de salvat, adică 


propria influenţă a mafiei care acum face jocurile globale. 


Pare că administraţia americană nu ţine însă cont de asta și vrea să pluseze, jucând la cacialma. În timp ce 
trompetele ucrainene vorbesc despre apărare, SUA, cu un ultim efort, înarmează Ucraina prin spate sperând 
la o răsturnare de situaţie. Pare că în aceste zile, precum cartoforul beat, SUA aruncă totul pe masă într-o 
încercare disperată de fentare a realității. Astfel, deja au răsărit mai multe baterii Patriot în Ucraina și — cel 
puţin până acum — 24 de avioane F-16 — dintre care rușii deja au distrus șase la sol. Înţeleg că acum se caută 

său, este unul al disperării. La fel ca și cantitățile imense de arme care iau calea Ucrainei absolut neoficial. E o 
nebunie, dar așa se joacă la cacialma. Dacă lovitura reușește, Administraţia Biden promite că va prelua 
ștafeta globalizării după modelul său. Teoretic asta ar însemna un enorm câştig pentru mafia globalistă 
actuală. 


Problema semnalată de Gordon Brown este însă una având rol prudenţial deoarece toată mafia știe că, în 
cazul în care SUA pierde, întreaga coșmelie le pică. De aceea joacă aparent în tabăra Chinei; nu vor să piardă 
totul! Și, de aceea, cu glasul sfătos al șarpelui, fostul premier englez le servește americanilor o pildă de zile 
mari: 


Există o lecţie aici pentru o SUA a cărei atenţie este din ce în ce mai 
concentrată asupra Chinei. Pentru o vreme, capacitatea sa de a-și 
depăși cel mai mare concurent poate fi calculată și dovedită. Ceea ce 
este mai puțin sub microscop este consecinţa pierderii influenței SUA 
în Africa, Asia, America Latină și Orientul Mijlociu. Statele Unite ar 
putea câștiga bătălia cu China, dar făcând acest lucru ar putea pierde 
războiul pentru sprijin în întreaga lume. 


V-am spus că 2024 este anul schimbării. Sunt curios ce natură va avea schimbarea: va fi una în linie cu ceea 
ce vrea gașca globalistă actuală sau va fi un accident în urma căruie mulţi vor rămâne cu fundu-n baltă? 
Personal, bazându-mă pe prostia dominantă pe care o expune Occidentul, merg pe a doua variantă. 

